Каментуючы будучы візіт, Генеральны пракуратар Ордэна капуцынаў, айцец Антоніа Бэльп’едэ адзначыў, што ўпершыню гарадок Петрэльчына наведае Наступнік св. Пятра, у той час як у Сан-Джавані-Ратонда раней прыязджалі св. Ян Павел II і Бэнэдыкт XVI. Па словах манаха, асаблівая пашана папы Францішка да св. Падрэ Піо відавочная. Пра гэта сведчыць і яго ініцыятыва прывезці рэліквіі святога ў ватыканскую базыліку, што адбылося ў рамках святкавання Года Міласэрнасці ў лютым 2016 г.